Neuvoston asetus (EY) N:o 553/97, annettu 24 päivänä maaliskuuta 1997, Algeriasta, Kyproksesta, Egyptistä, Israelista, Jordaniasta, Maltasta, Marokosta, Länsirannalta ja Gazan alueelta, Tunisiasta ja Turkista peräisin olevien tiettyjen tuotteiden yhteisön tariffikiintiöiden avaamisesta ja hallinnoinnista sekä mainittujen kiintiöiden pidentämistä tai mukauttamista koskevista yksityiskohtaisista säännöistä annetun asetuksen (EY) N:o 1981/94 muuttamisesta ja tariffikattojen ja yhteisön suorittaman tilastovalvonnan vahvistamisesta viitepaljouksien rajoissa tietyille Kyproksesta, Egyptistä, Jordaniasta, Israelista, Tunisiasta, Syyriasta, Maltasta, Marokosta ja Länsirannalta sekä Gazan alueelta peräisin oleville tuotteille annetun asetuksen (EY) N:o 934/95 muuttamisesta



Virallinen lehti nro L 085 , 27/03/1997 s. 0010 - 0011



NEUVOSTON ASETUS (EY) N:o 553/97, annettu 24 päivänä maaliskuuta 1997, Algeriasta, Kyproksesta, Egyptistä, Israelista, Jordaniasta, Maltasta, Marokosta, Länsirannalta ja Gazan alueelta, Tunisiasta ja Turkista peräisin olevien tiettyjen tuotteiden yhteisön tariffikiintiöiden avaamisesta ja hallinnoinnista sekä mainittujen kiintiöiden pidentämistä tai mukauttamista koskevista yksityiskohtaisista säännöistä annetun asetuksen (EY) N:o 1981/94 muuttamisesta ja tariffikattojen ja yhteisön suorittaman tilastovalvonnan vahvistamisesta viitepaljouksien rajoissa tietyille Kyproksesta, Egyptistä, Jordaniasta, Israelista, Tunisiasta, Syyriasta, Maltasta, Marokosta ja Länsirannalta sekä Gazan alueelta peräisin oleville tuotteille annetun asetuksen (EY) N:o 934/95 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että asetuksen (EY) N:o 1981/94 (1) 6 ja 7 artiklassa vahvistetaan yksityiskohtaisia sääntöjä mainittujen kiintiöiden pidentämiseksi tai mukauttamiseksi tuossa asetuksessa tarkoitettujen sopimusten määräysten mukaisesti, myös asetuksen (EY) N:o 934/95 (2) 3 ja 4 artiklassa vahvistetaan yksityiskohtaisia sääntöjä mainittujen tariffitoimenpiteiden pidentämiseksi tai mukauttamiseksi tuossa asetuksessa tarkoitettujen sopimusten määräysten mukaisesti, tiettyjen asetuksissa (EY) N:o 1981/94 ja (EY) N:o 934/95 mainittujen Välimeren maiden kanssa tehtävät uudet Euro-Välimeri-sopimukset ovat valmistelu- tai neuvotteluvaiheessa, Marokon ja Tunisian kanssa tehtävät Euro-Välimeri-assosiaatiosopimukset on jo allekirjoitettu, ja niiden voimaantulo riippuu enää jäsenvaltioiden ratifioinnista, ja tehokkuussyistä ja jotta uusien Euro-Välimeri-sopimusten määräysten mukaisten tariffikiintiöiden, tariffikattojen ja viitepaljouksien täytäntöönpanoa koskevat asetukset voidaan julkaista ajoissa, olisi säädettävä, että komissio voi tullikoodeksikomitean lausunnon saatuaan tehdä asetuksiin (EY) N:o 1981/94 ja (EY) N:o 934/95 Euroopan yhteisön ja kyseisissä asetuksissa tarkoitettujen maiden välisten uusien sopimusten voimaantulon edellyttämät mukautukset, sikäli kuin näissä uusissa sopimuksissa jo määritellään kyseisiin tariffitoimenpiteisiin oikeutetut tuotteet, niiden määrät, tullit, soveltamiskaudet ja tarvittaessa niihin liittyvät myöntämisedellytykset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1981/94 seuraavasti: 1. Korvataan 6 artiklan 1 kohdan c alakohta seuraavasti: "c) mukautukset, jotka ovat tarpeen yhteisön ja tässä asetuksessa tarkoitettujen maiden välisten uusien sopimusten, pöytäkirjojen tai kirjeenvaihtojen voimaantulon johdosta, sikäli kuin näissä uusissa sopimuksissa, pöytäkirjoissa tai kirjeenvaihdoissa jo määritellään kyseisiin tariffikiintiöihin hyväksytyt tuotteet, niiden määrät, tullit, kiintiökaudet ja tarvittaessa niihin liittyvät myöntämisedellytykset, ja" 2. Poistetaan 6 artiklan 2 kohdan neljäs luetelmakohta. 2 artikla Muutetaan asetus (EY) N:o 934/95 seuraavasti: 1. Korvataan 3 artiklan 1 kohdan c alakohta seuraavasti: "c) mukautukset, jotka ovat tarpeen yhteisön ja tässä asetuksessa tarkoitettujen maiden välisten uusien sopimusten, pöytäkirjojen tai kirjeenvaihtojen voimaantulon johdosta, sikäli kuin näissä uusissa sopimuksissa, pöytäkirjoissa tai kirjeenvaihdoissa jo määritellään tullietuuksiin tariffikattojen ja viitepaljouksien rajoissa oikeutetut tuotteet, niiden määrät, tullit, soveltamiskaudet ja tarvittaessa niihin liittyvät myöntämisedellytykset, ja" 2. Poistetaan 3 artiklan 2 kohdan neljäs luetelmakohta. 3 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä maaliskuuta 1997. Neuvoston puolesta H. VAN MIERLO Puheenjohtaja (1) EYVL N:o L 199, 2.8.1994, s. 1, asetus sellaisena kuin se on viimeksi muutettuna asetuksella (EY) N:o 2397/96 (EYVL N:o L 327, 18.12.1996, s. 1). (2) EYVL N:o L 96, 28.4.1995, s. 6, asetus sellaisena kuin se on viimeksi muutettuna komission asetuksella (EY) N:o 2116/96 (EYVL N:o L 283, 5.11.1996, s. 21).